El taller de la mirada | Pagès Editors
Didàctica de la història de l'art
Autor: Trepat, Cristòfol A.
ISBN: 978-84-9779-082-6
Col·lecció: Argent Viu Nº 66
Des de l'any 1997 C. A. Trepat ha tingut al seu càrrec una matèria de lliure elecció de la Universitat de Barcelona titulada "Didàctica de la Història de l'Art". Des de l'any següent fins el 2002 va convertir la seva tasca professional en una recerca sobre la pròpia feina didàctica. Aquesta s'ha nodrit de dues fonts principals: la redacció d'un dietari i les reflexions escrites quinzenals dels seus alumnes sobre el propi procés d'aprenentatge, inclosa la resposta individual a cadascun d'aquests escrits i una avaluació final de l'alumnat al llarg de tot el procés. De tot plegat n'ha sortit aquesta proposta de formació inicial del professorat que pretén ser una via, entre d'altres, per plantejar una didàctica de la Història de l'Art que fugi de l'enciclopedisme, tan criticat per estèril com practicat de manera encara reiterada. L'obra va meréixer el premi BATEC a la innovació i recerca educativa de l'Ajuntament de Lleida en la seva edició de l'any 2002.